Document ID: 32013R0717

A BIZOTTSÁG 717/2013/EU RENDELETE
(2013. július 25.)
a 142/2011/EU rendeletnek az egyes egészségügyi bizonyítványmintákban az állatjólétre vonatkozó bejegyzések tekintetében való módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) (állati melléktermékekről szóló rendelet) és különösen annak 42. cikke (2) bekezdése d) pontjának első albekezdésére,
mivel:
(1)
A nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról szóló, 2011. február 25-i 142/2011/EU bizottsági rendelet (2) előírja, hogy az Unióba történő behozatalra vagy az Unión átmenő tranzitszállításra szánt állati melléktermékek és azokból származó termékek szállítmányait az e rendelet XV. mellékletében meghatározott mintáknak megfelelő egészségügyi bizonyítványoknak kell kísérniük.
(2)
A 142/2011/EU rendelet XV. mellékletében meghatározott egyes egészségügyi bizonyítványminták előírják, hogy a hatósági állatorvosnak tanúsítani kell az állatok levágásuk vagy leölésük során való védelméről szóló, 1993. december 22-i 93/119/EK tanácsi irányelvben (3) meghatározott állatjóléti szabályoknak való megfelelést.
(3)
A 93/119/EK irányelvet az állatok leölésük során való védelméről szóló, 2009. szeptember 24-i 1099/2009/EK tanácsi rendelet (4) hatályon kívül helyezte, és a helyébe lépett. Az 1099/2009/EK rendelet 2013. január 1-jétől alkalmazandó.
(4)
Az egyértelműség érdekében frissíteni kell az 142/2011/EU rendelet XV. melléklete 3(D) fejezetében, a 3(F) fejezete II.1.3.b. pontjának iv. alpontjában és 8. fejezete II.2.2.b. pontjának iv. alpontjában található egészségügyi bizonyítványmintákban az állatjóléttel kapcsolatos nyilatkozatokat.
(5)
Az esetleges kereskedelmi fennakadások elkerülése érdekében az e rendelet hatálybalépése előtt a 142/2011/EU rendelet alapján kiállított bizonyítványok használatát egy átmeneti időszakra engedélyezni kell.
(6)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A RENDELETET:
1. cikk
A 142/2011/EU rendelet XV. melléklete e rendelet mellékletének megfelelően módosul.
2. cikk
A 2014. január 31-ig tartó átmeneti időszakban továbbra is be lehet léptetni az Unióba az állati eredetű termékek azon szállítmányait, melyeket a 142/2011/EU rendelet XV. mellékletében - az e rendelet által bevezetett módosításokat megelőzően - meghatározott egészségügyi bizonyítványminta szerint kiállított, 2013. december 1-je előtt kibocsátott egészségügyi bizonyítványok kísérnek.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2013. december 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. július 25-én.

Labels: 1
17
8
3
6